OpenLLM-France/wikimedia huggingface dataset:
# Forges

«Forges» té aquests significats:
* forges , plural de forja
* Forges, pseudònim d'Antonio Fraguas de Pablo (Madrid, 1942 - 2018), humorista gràfic espanyol
* Alison Des Forges (1942 – 2009), historiadora estatunidenca i activista dels drets humans especialitzada en la Regió dels Grans Llacs Africans
* Toponímia:
** Forges (Charente Marítim), municipi al departament del Charente Marítim (regió de Nova Aquitània, França)
** Forges (Maine i Loira), municipi al departament de Maine i Loira (regió de País de Loira, França)
** Forges (Orne), municipi al departament de l'Orne (regió de Normandia, França)
** Forges (Sena i Marne), municipi al departament de Sena i Marne (regió d'Illa de França)
** Forgès, municipi al departament de la Corresa (regió de la Nova Aquitània, França)
** Forges-les-Bains, municipi al departament de l'Essonne (França)
** Forges-les-Eaux, municipi al departament del Sena Marítim (regió de Normandia, França)
** Forges-la-Forêt, municipi al departament d'Ille i Vilaine (regió de Bretanya, França)
** Forges-sur-Meuse, municipi al departament del Mosa (regió del Gran Est, França)
** Les Forges (Ar Mor-Bihan), municipi a la al departament d'Ar Mor-Bihan (Bretanya)
** Les Forges (Deux-Sèvres), municipi al departament de Deux-Sèvres (Nova Aquitània, França)
** Les Forges (Vosges), municipi al departament dels Vosges (Gran Est)
** Les Forges d'Abel, barri repartit entre els municipis francesos de Borce i Urdos
** Auvillers-les-Forges, municipi al departament de les Ardenes (Gran Est)
** Bailly-aux-Forges, municipi al departament de l'Alt Marne (Gran Est)
** Briis-sous-Forges, municipi al departament de l'Essonne (França)
** Cantó de Forges-les-Eaux, cantó francès al districte de Dieppe del departament del Sena Marítim (França)
** Châtenois-les-Forges, municipi al departament del Territori de Belfort (regió de Borgonya - Franc Comtat)
** Cousances-les-Forges, municipi al departament del Mosa (Gran Est)
** Cussey-les-Forges, municipi al departament de la Costa d'Or (Borgonya - Franc Comtat)
** Cussy-les-Forges, municipi al departament de la Costa d'Or (Borgonya - Franc Comtat)
** Naix-aux-Forges, municipi al departament del Mosa (Gran Est)
** Perrecy-les-Forges, municipi al departament de Saona i Loira (Borgonya - Franc Comtat)
** Pontenx-les-Forges, municipi al departament de les Landes (Nova Aquitània)
** Saint-Aubin-les-Forges, municipi al departament del Nièvre (Borgonya - Franc Comtat)
** Saint-Bômer-les-Forges, municipi al departament de l'Orne (regió de Normandia, França)
** Saint-Maurice-aux-Forges, municipi al departament de Meurthe i Mosel·la (Gran Est)
** Sept-Forges, municipi al departament de l'Orne (Normandia)
** Sexey-aux-Forges, municipi al departament de Meurthe i Mosel·la (Gran Est)
# Eddie Murphy (patinador)

Eddie Murphy (La Crosse, 1 de febrer de 1905 - Bellwood, 20 de setembre de 1973) va ser un patinador de velocitat estatunidenc que va competir durant les dècades de 1920 i 1930.
El 1928 va prendre part en els Jocs Olímpics de Sankt Moritz, on disputà tres proves del programa de patinatge de velocitat. Fou cinquè en els 1.500 metres, desè en els 500 i catorzè en els 5.000.
El Quatre anys més tard, als Jocs de Lake Placid, guanyà la medalla de plata en els 5.000 metres del programa de patinatge de velocitat.

## Referències

* 1 2 «Eddie Murphy Olympic Results». sports-reference.com. Arxivat de l'original el 25 de gener 2009. [Consulta: 14 febrer 2017].
# The Colony

The Colony és una població dels Estats Units a l'estat de Texas. Segons el cens del 2009 tenia 39.906 habitants.

## Demografia

Segons el cens del 2000, The Colony tenia 26.531 habitants, 8.462 habitatges, i 7.141 famílies. La densitat de població era de 749,9 habitants per km².
Dels 8.462 habitatges en un 53,7% hi vivien nens de menys de 18 anys, en un 69,7% hi vivien parelles casades, en un 10,4% dones solteres, i en un 15,6% no eren unitats familiars. En l'11,4% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,41.
Per edats la població es repartia de la següent manera: un 34% tenia menys de 18 anys, un 7,4% entre 18 i 24, un 38% entre 25 i 44, un 17,8% de 45 a 60 i un 2,9% 65 anys o més.
L'edat mediana era de 31 anys. Per cada 100 dones de 18 o més anys hi havia 97,1 homes.
Entorn de l'1,6% de les famílies i el 2,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- The Colony». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- The Colony». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Hermano Lobo

Hermano Lobo va ser una revista espanyola d'humor fundada l'11 de maig de 1972, amb Chumy Chúmez com a principal impulsor, inspirat en el setmanari francès Charlie Hebdo. Constava de 16 pàgines de 29 cm × 36 cm, amb dues grapes a cavallet, paper de molt gratmage i més mà, impresa en dues tintes, poc text i il·lustracions de mida gran. Antonio Fraguas de Pablo, Jaume Perich i Manuel Summers hi col·laboraven com dibuixants, i Francisco Umbral, Manuel Vázquez Montalbán i Manuel Vicent com a col·laboradors literaris.
Aviat es va convertir en la revista d'humor de referència del tardofranquisme, arraconant l'envellida "La Codorniz", que va començar un acusat declivi en les preferències dels lectors. Altres destacats col·laboradors van ser un joveníssim Ops (El Roto), que es va incorporar a les acaballes de la publicació i Emilio de la Cruz Aguilar, que amb la seva secció "Los cassetes de Mac Macarra", juntament amb el peculiar i revolucionari llenguatge dels personatges d'Antonio Fraguas de Pablo, van crear un paradigma lèxic dels joves espanyols de la dècada de 1970. Aquesta revista va publicar 213 nombres fins al 6 de juny de 1976, quan desaparegué després de nombrosos segrests editorials i problemes amb la censura franquista.
L'agost de 2007 aquesta revista torna a sortir a llum de manera digital. En un projecte conjunt d'Ediciones Pléydes i la Universitat de Salamanca, es porta a terme la digitalització i catalogació dels 213 números de la revista. El principal impulsor d'aquest projecte ha estat José Angel Ezcurra Carrillo, antic editor de la versió en paper. Per la part de la Universitat de Salamanca van participar els professionals del serveis d'arxius i biblioteques. Integrats pel director del servei Severiano Hernández Vicente i els professionals cubans Emilio Joel Macias Gómez, Abel Casaus Peña, Claudia Marcos Marisy, Lourdes Borras Veiga i Karoll William Pérez Zambrano.
El resultat d'aquest projecte es pot veure a hermanolobodigital.com.

## Enllaços externs

* Hermano Lobo digital
# FloraHolland

FloraHolland és una societat cooperativa neerlandesa de productors de flors i la més important de les cases de subhasta per la venda de flors en el món. La societat està implantada a sis localitats : Aalsmeer, Naaldwijk, Rijnsburg, Venlo, Bleiswijk i Eelde.
La societat cooperativa va registrar una facturació de 4,5 milions d'euros l'any 2014.
Les flors són en la seva quasi-totalitat destinades a l'exportació. Són produïdes als Països Baixos, Kenya, Israel, Etiòpia, Equador i Alemanya. Els principals clients majoristes provenen d'Alemanya, Regne Unit, França, Bèlgica i Itàlia.
El mercat a les flors d'Aalsmeer és el lloc més important de la societat perquè alberga el tercer magatzem més gran del món amb els seus 990.000 m2 on es subhasten les flors. FloraHolland utilitza el sistema de subhasta a la baixa. Aquest sistema fou inventat l'any 1870 amb la finalitat de perdre menys temps en les negociacions. Les flors són un producte perible, que ha de ser venut dins de les següents 48 hores. Aquest principi de subhasta invertida consisteix a baixar el preu per centims d'euro fins que el lot troba prenedor. Tenen una durada de tres hores, i les flors comprades després són directament embalades i carregades en camions o avions per al seu lliurament a tot Europa.

## Referències

* 1 2 Royal FloraHolland Jaarverslag 2014, geraadpleegd op 16 januari 2016

## Enllaços externs

* floraholland.com
# Ivar Ballangrud

Ivar Ballangrud (Lunner, 7 de març de 1904 - Trondheim, 1 de juny de 1969) fou un patinador de velocitat sobre gel noruec, un dels més importants de les dècades del 1920 i 1930.

## Biografia

Va néixer el 7 de març de 1904 a la població de Lunner, situada al comtat d'Oppland.
Morí l'1 de juny de 1969 a la seva residència de Trondheim

## Carrera esportiva

En els Jocs Olímpics d'Hivern de 1928 realitzats a Sankt Moritz (Suïssa) Ballangrud participà en dues proves de patinatge de velocitat, aconseguint la victòria en els 5.000 m. i el tercer lloc en els 1.500 m.. En els Jocs Olímpics d'Hivern de 1932 realitzats a Lake Placid (Estats Units) només va poder aconseguir la medalla de plata en la prova de 10.000 m. davant el gran domini dels patinadors nord-americans. El gran moment de Ballangrud, però, foren els Jocs Olímpics d'Hivern de 1936 realitzats a Garmisch-Partenkirchen, on aconseguí la victòria en les proves de 500, 5.000 i 10.000 m. així com el segon lloc en els 1.500 metres.
Al llarg de la seva carra a part d'aquestes set medalles olímpiques aconseguí la victòria en el Campionat del Món de patinatge de velocitat els anys 1926, 1932, 1936 i 1938; la victòria en el Campionat d'Europa els anys 1929, 1930, 1933 i 1936; i la victòria en el campionat nacional del seu país els anys 1926, 1929, 1930, 1936 i 1939.

### Rècords del món

| Prova | Temps | Data | Seu |
| 5.000 m | 8:24.2 | 19 de gener de 1929 | Davos |
| 5.000 m | 8:21.6 | 11 de gener de 1930 | Davos |
| 3.000 m | 4:49.6 | 29 de gener de 1935 | Davos |
| 5.000 m | 8:17.2 | 18 de gener de 1936 | Oslo |
| 10.000 m | 17:14.4 | 6 de febrer de 1938 | Davos |
Font: SpeedSkatingStats.com

### Rècords personals

| Prova | Temps | Data | Seu | Rècord del món |
| 500 m | 42.7 | 31 de gener de 1939 | Sankt Moritz | 41.8 |
| 1.000 m | 1:29.3 | 24 de febrer de 1937 | Oslo | 1:28.4 |
| 1.500 m | 2:14.0 | 29 de gener de 1939 | Davos | 2:14.9 |
| 3.000 m | 4:49.6 | 29 de gener de 1935 | Davos | 4:59.1 |
| 5.000 m | 8:17.2 | 18 de gener de 1936 | Oslo | 8:18.9 |
| 10.000 m | 17:14.4 | 6 de febrer de 1938 | Davos | 17:17.4 |

## Referències

* 1 2 3 «Olympedia – Ivar Ballangrud». [Consulta: 6 març 2022].
* ↑ «Ivar Ballangrud - SpeedSkatingStats.com». [Consulta: 6 març 2022].

## Enllaços externs

* (anglès) www.skateresults.com - Ivar Ballangrud Arxivat 2016-03-03 a Wayback Machine.
# Tillandsia xerographica

Tillandsia xerographica és una espècie de planta bromeliàcia que és planta nativa del sud de Mèxic, El Salvador, Guatemala i Hondures. L'epítet específic deriva del grec ξηρός (xeros), que significa "sec," i γραφία (graphia), que significa "escrivint." Està inclòs en el subgènere Tillandsia.
T. xerographica és de creixement lent, una epífita xeròfila. Les fulles grises platejades són més amples a la base que a la punta fent una roseta atractiva d'un metre o més de diàmetre i d'un metre d'alt quan floreix

## Cultivars

* Tillandsia 'Betty' (T. xerographica × T. brachycaulos)
* Tillandsia 'Fireworks' (T. xerographica × T. roland-gosselinii)
* Tillandsia 'Silver Queen' (T. jalisco-monticola × T. xerographica)
* Tillandsia 'Silverado' (T. chiapensis × T. xerographica)

## Referències

* ↑ Kew World Checklist of Selected Plant Families
* 1 2 García, Mygdalia; Hiram Ordóñez Chocano. «Case Study: Tillandsia xerographica». International Expert Workshop on CITES Non-Detriment Findings. [Consulta: 14 agost 2012].
* ↑ Isley, Paul T. Tillandsia: the World's Most Unusual Air Plants. Volume 1. Botanical Press, p. 187.
* 1 2 3 4 BSI Cultivar Registry Arxivat 2009-12-02 a Wayback Machine. Retrieved 11 October 2009
# Diego Sarmiento de Sotomayor

Diego Sarmiento de Sotomayor, Inguisidor General de Catalunya de 1544 a 1551. Va ser el predecessor de Ferran de Loaces.

## Referències

* ↑ Casals, Àngel «El virrei, l’inquisidor i el covard: una trama conspirativa a la Barcelona de 1546». Pedralbes, 28, 1, 2008, pàg. 143.
# L'oncle Vània (desambiguació)

«L'oncle Vània» té aquests significats:
* Literatura: L'oncle Vània, obra teatral d'Anton Txékhov publicada el 1899
* Cinema:
** L'oncle Vània (pel·lícula de 1957), pel·lícula estatunidenca dirigida per John Goetz i Franchot Tone
** L'oncle Vània (pel·lícula de 1963), pel·lícula britànica dirigida per Stuart Burge i interpretada per Michael Redgrave i Laurence Olivier
** L'oncle Vània (pel·lícula de 1970), pel·lícula soviètica dirigida per Andrei Mikhalkov-Kontxalovski
# Fiord de Sherard Osborn

El fiord Saint George és un fiord, banyat pel mar de Lincoln, que es troba a l'extrem septentrional de Groenlàndia, dins el Parc Nacional del Nord-est de Groenlàndia. Deu el seu nom a l'almirall de la Royal Navy i explorador àrtic Sherard Osborn (1822-1875).
Es tracta d'un fiord que s'obre al NNW entre Dragon Point, a l'extrem nord de l'illa de Hendrik, i el Cap May, al nord-oest de la Terra de Wulff. Té una llargada de 100 quilòmetres, per 15 d'amplada. El Hartz Sound el connecta amb el fiord Saint George. La glacera de Ryder hi desemboca.

## Referències

* ↑ «Sherard Osborn Fjord». Mapcarta. [Consulta: 12 març 2019].
* ↑ GoogleEarth
* ↑ Prostar Sailing Directions 2005 Greenland and Iceland Enroute, p. 94
# Jack Shea

John Amos Shea, més conegut com a Jack Shea, (Lake Placid, Estats Units 1910 - íd. 2002) fou un patinador de velocitat nord-americà, el primer d'aquesta nacionalitat a aconseguir dues medalles d'or en uns mateixos Jocs.

## Biografia

Va néixer el 7 de setembre de 1910 a la ciutat de Lake Placid, població situada a l'estat de Nova York. Fou pare de Jim Shea, que competí en els Jocs Olímpics d'Hivern de 1964 i 1968 en la disciplina d'esquí de fons i avi de Jim Shea, guanyador de la medalla d'or en skeleton als Jocs Olímpics d'Hivern de 2002.
Va morir a la seva ciutat natal el 22 de gener de 2002 a conseqüència d'un accident de cotxe.

## Carrera esportiva

En els Jocs Olímpics d'Hivern de 1932 realitzats a la seva ciutat natal Shea fou l'escollit per realitzar el Jurament Olímpic i competí, així mateix, en les proves de patinatge de velocitat sobre gel en les distàncies de 500 i 1.500 metres, aconseguint en ambdues proves la medalla d'or. D'aquesta manera es convertí en el primer esportista nord-americà en aconseguir dues medalles olímpiques d'or en uns mateixos Jocs.
En els Jocs Olímpics d'Hivern de 1936 realitzats a Garmisch-Partenkirchen refusà de participar-hi a petició del rabí de la seva ciutat natal.
En la realització dels Jocs Olímpics d'Hivern de 1980 a Lake Placid Shea tingué un paper molt important com a vicepresident de l'Autoritat Regional de Desenvolupament Olímpic.

## Referències

* ↑ (anglès) Winter Olympic hero dies
* ↑ (anglès) PDF Annual Report Arxivat 2015-09-24 a Wayback Machine.
# Vijaya

«Vijaya» té aquests significats:
* Vijaya I o Vidjaya I, fundador de la dinastia del seu nom a Ceilan, que va viure vers 543–505 aC i primer rei de l'illa
* Vijaya II (Vijaya Kumara), rei d'Anuradhapura (Sri Lanka) del 247 al 248
* Vijaya (Txampa), ciutat estat i antiga capital de l'estat de Txampa
* Vijaya (Satavahana), rei de la dinastia Satavahana de l'Índia
# Rafael Navarro i Álvarez

Rafael Navarro i Álvarez (Premià de Mar, 21 de febrer de 1972) és un polític i periodista català. Llicenciat en Ciències de la Comunicació per la Universitat Autònoma de Barcelona, Màster en Administració d'Empreses (UB), Màster de Comunicació Multimèdia (EUPMt) i Màster en Govern Local 2020-2022 (UAB). És l'alcalde de Premià de Mar des del 19 de desembre de 2020. Des de juliol de 2023 és el vicepresident del Consell Comarcal del Maresme i Conseller de Mobilitat i Territori de l'esmentat organisme.
Va començar en el món de la comunicació a Ràdio Premià de Mar el 1986 i ha treballat a Canal+, Televisió de Catalunya, Mediapro i en diferents mitjans locals i comarcals, entre d'altres. Va ser, en diferents èpoques, responsable d'esports, d'informatius i director de Ràdio Premià de Mar. Actualment és assessor freelance en matèria de màrketing i comunicació i professor universitari.
Dissenyador/maquetador de la revista municipal "Vila Primilia" per encàrrec de l'Ajuntament (2001) Coautor, amb J.M. Navarro, del llibre "Can Sanpere, el final de la indústria tèxtil a Premià de Mar" (2003). Finalista dels premis Gaudí com a guionista del documental "Enxaneta" (2012). Autor de la campanya "Recicla i guanyaràs", guanyadora del segon premi mundial de Comunicació de la ISWA, Associació Internacional de Residus Sòlids (2018).
Exjugador de futbol de La Salle, Club Esportiu Premià, Premianenc i Sant Miquel. Soci del Club Natació Premià i del Club Esportiu Premià. Triatleta federat i corredor de llarga distància.
Ha estat regidor (JxCAT-PDeCAT) des de gener de 2018 en diverses de les regidories del municipi: esports, educació, joventut, comunicació, participació i polítiques digitals. Va ser cap de llista per Estimem Premià - Junts a les eleccions municipals de 2023, obtenint la victòria als comicis amb 7 regidors.
El juliol de 2022 és escollit membre del Consell Nacional de Junts, presidit per Josep Rull.

## Llibres

* Can Sanpere. El final de la indústria tèxtil a Premià de Mar
* 50 anys del club Hoquei Mataró
* 50 anys de la nit de l'esport de Mataró
* Copa Nadal: 50 anys

## Referències

* ↑ «Rafa Navarro sustituirá a Méndez en la alcaldía de Premià de Mar» (en castellà), 14-12-2020. [Consulta: 10 gener 2021].
* ↑ marisol_maresme. «El Consell Comarcal del Maresme formalitza el cartipàs pel mandat 2023 – 2027 | Consell Comarcal del Maresme», 25-07-2023. [Consulta: 13 febrer 2024].
* ↑ «Acadèmia del Cinema Català: Anxaneta».
* ↑ «La campanya “Recicla i Guanyaràs” del Consorci per al Tractament de Residus Sòlids Urbans del Maresme guanya un premi internacional».
* ↑ «Rafa Navarro, alcalde de Premià de Mar: Periodisme i esport a les venes».
* ↑ CCMA. «Resultats eleccions municipals 2023 a Premià de Mar - 324». [Consulta: 13 febrer 2024].
* ↑ «Josep Rull es elegido presidente del Consell Nacional de Junts con un 96,25% de apoyo».
* ↑ «Mapes de Patrimoni Cultural: Can Sanpere».
* ↑ «Inaugurada una bona exposició sobre els 50 anys de Nit de l'Esport».
# Willi Geiger

Willi Geiger (Schönbrunn, 27 d'agost de 1878 - Múnic, 11 de febrer de 1971) va ser un pintor alemany.

## Biografia

Fill d'un mestre, Willi Geiger va néixer l'any 1878 a Landshut. De 1898 a 1899 va assistir a l'Escola d'Arts i Oficis de Munic, i més tard a la Universitat Tècnica, on va aprovar l'examen estatal per ensenyar dibuix. Willi Geiger va estudiar des de 1903 amb Franz von Stuck a l'Acadèmia de Munic, inclòs juntament amb Hans Purrmann. Va rebre el premi nacional i la beca Schack per alguns dels seus primers treballs i va viatjar a Espanya, Itàlia i el nord d'Àfrica. Willi Geiger va rebre el premi Villa Romana de 1910 pel seu èxit com a dissenyador gràfic. Va treballar amb Richard Dehmel, Frank Wedekind i altres.
Geiger va viure fins al 1914 a Berlín i es va presentar a la galeria. Després va tornar a Munic i es va convertir en professor a l'Escola d'Arts Decoratives. Va copiar quadres dels grans pintors espanyols Goya, Velásquez i El Greco i es va dedicar al retrat. L'estudi de Geiger sobre l'obra d'El Greco es reflecteix en el seu retrat del compositor Hans Pfitzner.
Després de la presa del poder pels nazis, va ser destituït com a professor a l'Acadèmia de Leipzig. Es va oposar políticament al Partit Nazi, i les seves obres d'art van ser considerades "degenerades" per les autoritats. En jubilar-se, va continuar pintant, i després de la guerra, el 1946 va tornar a ensenyar a la Facultat de Belles Arts de Munic. El 1951, Willi Geiger va rebre el Premi de Cultura de la Ciutat de Munic on va viure fins a la seva mort el 1971.
El fill de Willi Geiger, Rupprecht Geiger, també es va convertir en un artista i professor conegut.

## Referències

* 1 2 «Willi Geiger Biography». Art Directory. [Consulta: 24 març 2009].
# José Antonio Molina Rosito

José Antonio Molina Rosito (nascut el 28 de febrer de 1926 a Tegucigalpa), normalment conegut com a Antonio Molina, és un botànic d'Hondures i Professor emeritus al Zamorano Pan-American School of Agriculture.
Molina ha descobert unes 100 espècies de plantes de la flora d'Hondures. Una en particular, l'orquídia anomenada Rhyncholaelia digbyana, va ser declarada flor nacional d'Hondures (Flor Nacional de Honduras) el 26 de novembre de 1969.
Peter Karl Endress va donar al gènere Molinadendron, en honor d'A. Molina.

## Premis

* Professor emeritus al Zamorano
* Junior Chamber International i municipi de San Pedro Sula "Fall Recital" (Recital de Otoño) honoree (2004)
* Zamorano Chapter of Gamma Sigma Delta honoree (2006)

## Algunes publicacions

* Molina R., A. «Enumeración de las plantas de Honduras». Ceiba, 19, 1, 1975.

## Referències

* ↑ «Homenaje a científico hondureño: Antonio Molina» (en castellà). El Parnaso [Consulta: 22 juny 2008]. Arxivat 2008-07-08 a Wayback Machine. «Còpia arxivada». Arxivat de l'original el 2008-07-08. [Consulta: 30 novembre 2014].
* ↑ «Simbolos Patrios» (en castellà). [Consulta: 22 juny 2008].
* ↑ Quattrocchi, Umberto. «Molinadendron P. K. Endress Hamamelidaceae». A: CRC World Dictionary of Plant Names. CRC Press, 2000, p. 1708–. ISBN 0-8493-2677-X.
* ↑ «Recital de Otoño: Homenaje a 4 distinguidas personalidades» (en castellà). , 11-08-2004 [Consulta: 23 juny 2008].
* ↑ «Capítulo Zamorano Gamma Sigma Delta entrega reconocimientos honoríficos» (en castellà). Zamonoticias, 14-11-2006 [Consulta: 22 juny 2008]. Arxivat 2008-05-23 a Wayback Machine. «Còpia arxivada». Arxivat de l'original el 2008-05-23. [Consulta: 30 novembre 2014].
* ↑ Es poden consultar els tàxons descrits per aquest autor a International Plant Names Index (anglès)
# Jochem Uytdehaage

Jochem Uytdehaage (Utrecht, Països Baixos 1976) és un patinador de velocitat sobre gel neerlandès, ja retirat, que destacà en els Jocs Olímpics d'Hivern de 2002.

## Biografia

Va néixer el 9 de juliol de 1976 a la zona residencial d'Oog in Al situada a la ciutat d'Utrecht.

## Carrera esportiva

El 2002 es proclamà campió d'Europa en la combinada (un fet que repetí el 2005), aconseguint el passaport per poder participar en els Jocs Olímpics d'Hivern de 2002 realitzats a Salt Lake City (Estats Units). En aquests Jocs aconseguí guanyar la medalla d'or en els 5.000 m. i 10.000 metres, establint uns nous rècords olímpics i mundials, així com la medalla de plata en els 1.500 metres. El desembre de 2005 no aconseguí classificar-se per als Jocs Olímpics d'Hivern de 2006 realitzast a Torí (Itàlia).
Al llarg de la seva carrera aconseguí guanyar la combinada en al Campionat del Món de patinatge de velocitat sobre gel l'any 2002.
# Oswaldo López Arellano

*Oswaldo Enrique López Arellano (* 30 de juny de 1921 a la ciutat de Danlí - 16 de maig de 2010, Tegucigalpa) va ser un militar de carrera, polític i empresari hondureny, 42$^n$ president entre 1963 a 1971 i 44$^{ena}$ president de la república d'Hondures entre els anys 1972 a 1975.